Rezultatul unei detonări nucleare este aproape inimaginabil.
Sperăm că nimeni nu va mai trăi vreodată acest eveniment catastrofic.
Însă există un plan de acțiune documentat științific
ce poate salva sute de mii de vieți
în regiunea apropiată exploziei nucleare.
Ce presupune acest plan
și de ce ne protejează mai exact?
Pentru a crea o explozie atât de puternică,
aceste arme utilizează puterea fisiunii nucleare,
ce presupune ruperea nucleului unui atom în două.
Acest proces produce o cantitate enormă de energie,
iar în unele materiale, neutronii produși de o fisiune
sunt absorbiți de atomii înconjurători,
din care rezultă fisiuni adiționale.
Aceste reacții în lanț pot produce o gamă de explozii,
dar să considerăm o explozie echivalentă cu 10.000 de tone de TNT.
O asemenea explozie ar crea
o minge de foc capabilă să distrugă câteva cartiere
și o undă de șoc ce va afecta clădirile pe o rază de câțiva kilometri.
Din păcate, nu poate fi făcut nimic
pentru a-i salva pe cei din raza mingii de foc.
Dar pentru cei din raza undei de șoc și mai departe,
protocolul nostru testat științific le-ar putea salva viețile.
Deși poate pare surprinzător,
cea mai bună metodă de a te proteja înainte, în timpul și după explozie,
este să stai în casă.
La fel ca în cazul tornadelor sau uraganelor,
adăpostirea într-o clădire rezistentă te va proteja
de unda de șoc, căldura și radiațiile exploziei.
Unda de șoc se va deplasa
câțiva kilometri mai mult decât raza mingii de foc în primele secunde.
Clădirile rezistente din apropiere ar trebui să suporte unda de șoc,
iar adăpostirea în centru sau în subsolul acestor clădiri
ajută și la protecția împotriva căldurii și a obiectelor purtate de explozie.
Găsirea unui adăpost e și mai importantă dacă explozia are loc aproape de pământ,
deoarece va ridica mii de tone de pământ și resturi
la câțiva kilometri în atmosferă.
Odată ce minge de foc se răcește,
atomii instabili creați de fisiunea nucleară se amestecă cu resturile
pentru a produce cel mai periculos efect pe termen lung al exploziei nucleare:
particule radioactive sau fallout.
Aceste particule cât un bob de nisip emit radiații ionizante,
capabile să separe electronii de pe molecule și atomi.
Expunerea la o cantitate mare de radiații poate afecta țesuturile,
poate cauza arsuri, sindromul de iradiere acută, cancer, sau chiar moartea.
Create la câțiva kilometri altitudine,
concentrațiile periculoase ale acestui material
vor fi purtate de curenții atmosferici superiori,
cauzând nivele periculoase de reziduuri radioactive
în zone de peste zeci de kilometri.
Din fericire, aceleași clădiri care oferă protecție împotriva exploziei
sunt chiar mai bune în a ne proteja de reziduurile radioactive.
Nivelul de radiații scade cu timpul și cu cantitatea de material străbătut.
Deși o fereastră spartă sau una intactă
au același efect minuscul de protecție împotriva radiațiilor,
grosimea oțelului, a betonului, sau a pământului.
pot oferi o protecție importantă.
Deoarece nivelul de radiații scade cu 50% în prima oră
și cu 80% în prima zi,
să te adăpostești în primele 24 de ore poate îmbunătăți considerabil șansele
de a evita cele mai importante efecte ale radiațiilor.
După explozie ai la dispoziție 15 minute să găsești adăpost
înainte să înceapă depunerea de reziduuri radioactive.
Deoarece cele mai periculoase particule radioactive sunt și cele mai grele,
acestea cad
și se depun pe străzi și acoperișuri,
adăposturile ideale fiind astfel în subsol sau în mijlocul blocurilor înalte.
Dar dacă cineva este surprins de depunerea de materiale radioactive,
sunt câteva lucruri pe care le pot face.
După găsirea unui adăpost,
trebuie să se descalțe și să se dezbrace,
să spele pielea expusă
și să depoziteze hainele contaminate într-un loc izolat.
Odată adăpostit,
ar trebui să stai cel puțin 24 de ore.
Dacă adăpostul e distrus sau cineva are nevoie de ajutor medical de urgență,
încearcă să cauți ajutor în exterior după o oră.
Dar cel mai bine
e să stai înăuntru și să fii conectat la o sursă de informații.
Deoarece rețeaua electrică, telefonică și de internet nu vor funcționa,
majoritatea radiourilor vor supraviețui.
Așa că ascultă anunțurile salvatorilor
pentru a stabili cea mai sigură cale de urmat.
Armele nucleare sunt unele dintre cele mai distructive arme de pe Pământ,
și ar putea părea naiv să îți pui speranța în aceste măsuri de protecție.
Dar studiile și simulările au arătat în mod repetat beneficiile
adăpostirii în interior.
Deși sperăm că nu vei avea nevoie,
adu-ți aminte: adăpostește-te, stai acolo și fii conectat.